Avûkatanê Rayberê Şarê Kurdî Abdullah Ocalanî Newroze Uysal, Faîk Ozgur Erol, Cengîz Yureklî û Mazlûm Dînçî seba ke muwekîlê xo reyde pêvînayîş bikerê muracatê Serdozgerîya Komare ya Bursa kerd.
Tewr peyêne Rezan Sarica û Newroz Uysal 8 serran da dima 2-22ê gulane, 12-18ê hezîrane û 7ê tebaxa 2019î de muwekîlê xo Şarê Kurdî Abdullah Ocalanî reyde pêvînayîş kerdbi.
Dozgerîya Înfazî ya 2. ya Bursa 23ê êlule de Ocalan û 3 tepişteyanê bînan rê qedexeyê pêvînayîşî yê 6 mengan da. 'Xerîteya Rayîrî' ya Ocalanî ya ke 2009 de erşawitbi Mehkemeya Heqanê Merdiman a Ewropa (MHME) sey bahaneya qedexeyî ameye pêşkêşkerdene.
